[[Fil:Princess_Louise_and_Princess_Thyra_of_Denmark.jpg|thumb|upright|left|Kronprinsesse Louise med sin svigerinde, [[Prinsesse Thyra (1853-1933)|Prinsesse Thyra]].]]
Louise fik en vanskelig tid som kronprinsesse, selv om hun vedblev at være populær i befolkningen. Hun blev set som intelligent og skal have haft let ved at optræde folkeligt og ubesværet i officielle sammenhænge, hvor hun blev beskrevet som majestætisk og imponerende.{{sfn|Riiber|1959|p=142}} Men hun blev aldrig særlig afholdt ved hoffet eller i den danske kongefamilie, og ægteskabet medførte ikke den ønskede forbedring i forholdet mellem de danske og svenske kongehuse.{{sfn|Friis|1963}} Tværtimod blev Louise, der bare var 17 år gammel, da hun kom til Danmark, frosset ud af kongefamilien, hvor hendes udadvendte svigermor, dronning Louise, havde en dominerende indflydelse. Hendes selvbevidste svigerinder Alexandra og Dagmar brød sig ikke om hende, og kronprinsen var for veg til at støtte sin hustru.{{sfn|Friis|1963|p=45-46}} Kun til sin yngste svigerinde, [[Prinsesse Thyra (1853-1933)|Prinsesse Thyra]], havde hun et godt forhold. Hendes personlighed og væremåde passede ikke ind ved det danske hof, hvor hendes kække ligefremhed kunne fremkalde bestyrtelse.{{sfn|Riiber|1959|p=142}} Da hendes svigermor på et tidspunkt beordrede hende til at skifte frisure, havde hun svaret med den jargon, hun havde været vant til i Sverige: "Tag den med ro, Pedersen", hvad der gjorde Dronning Louise så vred, at hun bad kronprinsparret om at forlade landet i tre måneder.{{sfn|Riiber|1959|p=142}} Kronprinsesse Louise fortalte den svenske besøgende [[Fritz von Dardel]], at hendes svigermor forsøgte at placere hende i skyggen selv i officielle sammenhænge, hvor hendes tilstedeværelse var påkrævet: ved en lejlighed havde dronningen afvist en anmodning fra en gruppe besøgende studenter fra [[Uppsala universitet]] om at synge for kronprinsessen. Da Dardel spurgte til årsagen, svarede Louise: "Af jalousi, selvfølgelig".{{sfn|Riiber|1959|p=142}} Hendes religiøsitet og småborgerlige anskuelser faldt ikke i familiens smag, og hendes ægteskab blev heller ikke udelt vellykket. De to ægtefæller havde ikke mange fælles interesser.
Titler Samfund